《寻轩辕集遗庵不得》
清代·王文诰

轩辕道士素狡狯，使我不见轩辕庵。长安轻易走万里，故林何不停飞骖。

忆昔天街承秘旨，道是金盘白鹊死。更令老夫射覆乎，上笑先生蚤知矣。

傍侍美女千桃花，道士怪丑一笑差。慌忙谢过面兀突，人人涕泣鸠盘茶。

忽忆罗浮旧有宅，豆蔻离支荐新碧。草草书成四十年，拂袖归来山月白。

月白山青一举卮，发垂沥沥酒如丝。即今何物为刍狗，皮陆空传七字诗。

作者简介：（1764—?）清浙江仁和人，字纯生，号见大。曾独游皋亭诸山探梅，爱二松奇古，因号二松居士。善画，绘寻丈大幅尤兀傲有奇气。客粤三十年。工诗。尤深于史学，所撰《苏诗编注集成》，集以前注家之大成，并可订正《宋史》之误。有《韵山堂集》、《二松庵游草》。